Video: Flip Buys oor toekomsplanne vir die Afrikaner | Maroela Media
Die Afrikaner word deur 'n bestaanskrisis in die gesig gestaar, maar volgens Flip Buys, die voorsitter van die Solidariteit Beweging, is daar 'n beskikbare én werkbare oplossing hiervoor beskikbaar.
Ernst Roets, AfriForum se hoof van beleid en aksie, het in vyf kort onderhoude met Buys gesels oor enkele brandpunte wat die toekoms van die Afrikaner raak. Dié sake word volledig in Buys se nuwe boek, Die pad na selfbestuur: Anderkant die mislukking van staatsbestuur, uiteengesit.
In die onderhoude werp Buys veral lig op die noodsaaklikheid van grondige kennis van die Afrikaner én die Suid-Afrikaanse verlede, die wipplank van die verlede, demografie, demokrasie en die beskikbare oplossing vir die Afrikaner se bestaanskrisis.
Maroela Media sal die reeks van vyf video-onderhoude elke Vrydag en Woensdag plaas. Die pad na selfbestuur word deur Kraal Uitgewers uitgegee en is hier beskikbaar teen R300.
Episode 1: Die geskiedenis
Winston Churchill stel dit duidelik: "Hoe verder jy in die toekoms wil sien, hoe verder moet jy in die verlede inkyk." Daarom ondersoek Buys die geskiedenis, of soos hy dit noem, die "instruksiehandleiding vir die lewe en die toekoms".
Die ANC verkoop tans 'n meesterverhaal van die Suid-Afrikaanse geskiedenis. Hoe raak dit die Afrikaner en hoe moet die verlede beoordeel word? Buys bied perspektief op dié vrae in hierdie onderhoud met Roets.
Met die Here se hand oor ons is enigiets moontlik en geen uitdaging te groot nie!
Klink maar na 'n deurmekaar gebrabbel.
Is 'n Afrikaner nie almal wat in Afrika woon nie? Miskien moet ons begin om van Afrikaanse Suid-Afrikaners te praat!
Moenie selfbestuur verwar met selfbeskikking nie.
Selfbeskikking is staatkundige onafhanklikheid. Tog kan jy nie aandring op staatkundige onafhanklikheid en afhanklik wees van Telkom, Evkom, SASSA en staatshospitale nie. Dus, baie trappies met selfbestuur, voor jy by sinvolle selfbeskikking kan kom.
Wat is die verskil tussen "staatskaping" en "staatsgreep". Net staatsgreep kom in die HAT voor. Miskien is staatskaping iets soos 'n nie geweldadige oorname van die staat. Sal ineressant wees om die geleerdes se omskrywing en voorbeelde van die woord te verneem. ??